Paulius Golubickas

**Paulius Golubickas** (g. 1999 m. rugpjūčio 19 d.) – Lietuvos futbolininkas, saugas.

## Karjera
Futbolą pradėjo žaisti Alytuje. Atstovavo Alytaus „Auskos“ klubui (2015 m.).

2015 ir 2016 m. žaidė Dainavos Futbolo akademijos ekipose.

2016–2018 m. buvo išvykęs į Angliją, kur savo įgūdžius tobulino Yeovil Town FC jaunimo komandoje.

2018 m. žaidė Alytaus „Dainavoje“ (DFK), kuri rungtyniavo Pirmoje šalies lygoje.

### FK Sūduva
2019 m. sezone atstovavo „Sūduvai“. Debiutavo klube pirmojo turo rungtynėse prieš FK Riteriai. Pasižymėjo įvarčiu ir išvedė komandą į priekį (1:0). „Sūduvos“  gretose sužaidė 28 rungtynes A lygoje ir pasižymėjo aštuoniais įvarčiais.

### HNK Gorica (''nuo 2020 m.'')
2020 m. pradžioje buvo išnuomotas Kroatijos HNK Gorica klubui. Debiutavo 2020 m. vasario 9 d. prieš Dinamo Zagreb ir aikštėje praleido 73 minutes. Golubicko atstovaujama ekipa pralaimėjo šias rungtynes rezultatu 0-2. Keitimas buvo atliktas po pirmojo praleisto įvarčio. Beje, komanda nuo 50 min. žaidė be vieno žaidėjo, pašalinto už raudoną kortelę.

2020 m. birželio mėn. paskelbta, kad HNK Gorica išpirko Golubicko kontraktą ir pasirašė ketverių metų sutartį su žaidėju. Sutartis su HNK Gorica sudaryta iki 2024 m.

2021 m. pavasarį Goricos klubas išnuomojo žaidėją Alytaus „Dainavai“. 2021 m. gegužės 8 d. rungtynėse prieš FC Džiugas pasižymėjo dviem rezultatyviais perdavimais. Buvo išrinktas į simbolinę turo rinktinę.

2021 m. birželio pabaigoje pranešta, kad dzūkų klube neberungtyniaus. Žaidėjas grįžo į HNK Gorica.

2022 m. lapkričio mėn. pranešta, kad sutartis su „Gorica“ nutraukta.

### FK Žalgiris (''nuo 2023 m.'')
2023 m. sausio 6 d. pranešta, kad Golubickas atstovaus Vilniaus „Žalgiriui“.

2023 m. kovo 19 d. rungtynėse prieš „Riterių“ klubą pasižymėjo pelnydamas įvartį.

2024 m. rugpjūčio 15 d. A lygos rungtynėse prieš Vilniaus rajono „Transinvest“ pelnė įvartį. Golubickas pasižymėjo jau antrą susitikimo minutę, o Adama Fofana įtvirtino pranašumą. Rungtynės baigėsi žalgiriečių pergale rezultatu 2-0. Netrukus pranešta, kad futbolininkas šiose rungtynėse patyrė traumą. Jam buvo pažeisti šonkauliai ir turėjo praleisti dalį rungtynių.

### Radomo „Radomiak“ (''nuo 2025 m.'')
2025 m. sausio 7 d. paskelbta, kad futbolininkas keliasi į Radomo „Radomiak“ (Lenkija).

2025 m. vasario 3 d. debiutavo Ekstraklasa rungtynėse prieš Balstogės „Jagiellonia“. Varžovai sutriuškino lietuvio atstovaujamą klubą rezultatu 5-0.

#### KuPS
2025 m. rugpjūčio mėn. tapo žinoma, kad nuomos pagrindais futbolininkas perleistas KuPS (Suomija).

2025 m. rugpjūčio 31 d. debiutavo Veikkausliiga rungtynėse prieš SJK. Susitikimą pradėjo kaip atsarginis, o aikštėje pasirodė po keitimo antrojo kėlinio pradžioje. Rungtynės baigėsi lygiosiomis 1-1.

2025 m. sezone KuPS klubui atstovavęs Paulius Golubickas tapo Suomijos čempionu.

2026 m. sausio mėn. pranešta, kad nutraukta sutartis su Radomo „Radomiak“ (Lenkija).

### FK Žalgiris (''nuo 2026 m.'')
2026 m. sausio 16 d. oficialiai paskelbta, kad futbolininkas pasirašė ilgalaikę sutartį su „Žalgirio“ klubu.

2026 m. vasario 23 d. oficialiai debiutavo klube TOPLYGA rungtynėse prieš Telšių „Džiugą“. Rungtynes pradėjo startinėje sudėtyje ir žaidė iki finalinio švilpuko. Telšių „Džiugas“ palaužė varžovus rezultatu 3–2.

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinės
Buvo kviečiamas į Lietuvos U-16, U-17 ir U-19 rinktines. 2019 m., dar būdamas 19 metų sulaukė kvietimo į nacionalinę rinktinę.

2019 m. debiutavo nacionalinėje rinktinėje.
2021 m. birželio 4 d. pasižymėjo įvarčiu rungtynėse prieš latvius. 2024 m. spalio 12 d. pelnė įvartį rungtynėse prieš Kosovą.

## Laimėjimai
;  su FK Žalgiris
* **[[A lyga|A lygos čempionas]]:** 2024 m.

; su „Sūduva“
* A lygos čempionas: 2019 m.
* LFF taurės laimėtojas: 2019 m.

; su „KuPS“
* Veikkausliiga čempionas: 2025 m.

; Asmeniniai įvertinimai
* **Geriausias [[A lyga|A lygos]] futbolininkas**: 2024 m.

* 2024 m. rugsėjo mėn. geriausias A lygos žaidėjas;
* 2024 m. spalio–lapkričio mėn. geriausias žaidėjas;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive